《东华观偃松》
唐代·徐仲雅

半已化为石，有灵通碧湘。生逢尧雨露，老直汉风霜。

月滴蟾心水，龙遗脑骨香。始于毫末后，曾见几兴亡。

作者简介：徐仲雅（893—？），字东野，其先秦中人，徙居长沙。生于唐昭宗景福二年，卒年不详。湖南马殷开天策府，以僚佐廖光图等为十八学士，仲雅时年十八，与其列楚人以为荣。废王希声之变，仲雅闭门不出。周行逢强署为判官，负气滑稽。行逢大宴僚吏，席间呼音多误。仲雅曰：“不于五月五日翦舌，致使乖错如此。”行逢大怒，放之邵州。仲雅著有文集百余卷，《五代诗话》传于世。